text: केजरीवाल ने कहा कि उन्होंने राबिया स्कूल की प्रिंसिपल नहीद उस्मानी से बातचीत की और चेतावनी दी कि बच्चों के प्रति इस तरह के व्यवहार को बर्दाश्त नहीं किया जाएगा और दिल्ली सरकार एवं पुलिस कार्रवाई करेगी। उन्होंने बताया कि मामले की जांच की जाएगी। केजरीवाल और सिसौदिया ने वहां छात्रों और शिक्षकों से बातचीत की। इस दौरान उनके साथ बल्लीमारान विधानसभा क्षेत्र के विधायक और पर्यावरण मंत्री इमरान हुसैन भी साथ थे। यह स्कूल इसी विधानसभा क्षेत्र में आता है।